Cinama grundokolombo

La Cinama grundokolombo (Gallicolumba rufigula) konata ankaŭ kiel Ruĝgorĝa grundokolombo, Orkora grundokolombo aŭ Flavbrusta grundokolombo, estas birdo de la familio de Kolombedoj kiu inkludas turtojn kaj kolombojn. Ĝi estas unu el la specioj de la genro Gallicolumba kiu enhavas ankaŭ la korkolombojn, karakterizaj per ruĝega makulo en brusto. Ĝi estas endemio de Nov-Gvineo.

Priskribo
La Cinama grundokolombo estas proksimume 22–24 cm longa kaj povas pezi ĉirkaŭ 121-137g. Ĝi havas ruĝan "brilan" markon sur sia kapo kun helbruna, griza koloro kovranta sian superkorpon; ĝi havas flavan markon sur sia ventro kiu estas ĉirkaŭita de blanka. Kelkaj havas bluajn markojn sur siaj kapoj kaj korpo. Tiu mezgranda grunda kolombo estas plejparte loĝanto de malaltebenaĵaj arbaroj kaj montetoj. Ilia ruĝeca dorso kaj flugiloj punktohavaj de palaj grizbluaj diagonalaj bildoj vere igis ilin multe malsamaj ol aliaj birdoj en la sama ĝenro.

La dieto de la Cinama grundokolombo konsistas ĉefe el insektoj, sed ankaŭ manĝas falintajn fruktojn, semojn kaj eĉ grundovermojn. Ĝia maniero maĝoserĉadi estas tra la folirubo kiu kuŝas sur la tero por trovi la plej grandan parton de sia manĝaĵo. Ĉi tiu aparta birdo dependas multe de manĝaĵoj, kiuj plejparte troviĝas surgrunde. 

Subspecioj

 Gallicolumba rufigula alaris
 Gallicolumba rufigula helviventris
 Gallicolumba rufigula orientalis
 Gallicolumba rufigula rufigula
 Gallicolumba rufigula septentrionalis

Bibliografio
 Bruce M. Beehler, Thane K. Pratt: Birds of New Guinea; Distribution, Taxonomy, and Systematics. Princeton University Press, Princeton 2016, ISBN 978-0-691-16424-3.
 David Gibbs, Eustace Barnes, John Cox: Pigeons and Doves. A Guide to the Pigeons and Doves of the World. Pica Press, Sussex 2001, ISBN 90-74345-26-3.
 Alois Münst und Josef Wolters: Tauben – Die Arten der Wildtauben, 2. erweiterte und überarbeitete Auflage, Verlag Karin Wolters, Bottrop 1999, ISBN 3-9801504-9-6.
 Gerhard Rösler: Die Wildtauben der Erde – Freileben, Haltung und Zucht. Verlag M. & H. Schaper, Alfeld-Hannover 1996, ISBN 3-7944-0184-0.

 Referencoj 

Information on Gallicolumba rufigula

 Eksteraj ligiloj 



Kategorio:Kolombedoj
Kategorio:Orientalisa faŭno
Kategorio:Birdoj de Oceanio
Kategorio:Endemismoj ĉe birdoj
Kategorio:Birdoj de Nov-Gvineo